Txertatu eremuak

Edukiak
Indizea 🔎︎

# Gehitu eremuak txostenari

'Gehitu eremua' leihoak txostenean taula-sarrerak txertatzen laguntzen du.

Komando hau erabiltzeko...

'Gehitu eremua' leihoa automatikoki erakutsiko da 'Edukiak' koadroan taula bat hautatu eta koadroa uzten denean.

Aukeratu Ikusi - Gehitu eremua.

Egin klik tresna-barrako 'Gehitu eremua' ikonoan.

1. Hautatu eremua 'Gehitu eremua' elkarrizketa-koadroan eta egin klik Txertatu aukeran. Eremu anitz hautatu daitezke ⌘Ctrl teklari sakatuta eusten bazaio eremu-izenetan klik egiten den bitartean, edo ⇧ tekla erabilita saguaren botoia sakatzen den bitartean. Egin klik tresna-barrako Txertatu aukeran eremuak txostenari gehitzeko.

2. Arrastatu eta jaregin eremu-izenak banan-banan 'Gehitu eremua' leihotik txostenaren 'Xehetasunak' areara. Kokatu eremuak nahi duzun lekuan. Erabili tresna-barretako ikonoak eremuak lerrokatzeko.

   Ezin dira eremuak teilakatu. Taulako eremu bat 'Xehetasunak' arean jaregiten baduzu, etiketa bat eta testu-koadro bat txertatuko dira.

3. Txostenaren orrialde guztietan bera izan behar duen testua ere txertatu daiteke. Sakatu 'Etiketa-eremua' ikonoa, eta ondoren arrastatu laukizuzen bat 'Orrialde-goiburukoa' edo 'Orrialde-oina' arean. Editatu 'Etiketa' propietatea, nahi duzun testua erakusteko.

## Eremu-izenak ordenatzea

Ordenatu izenak gorantz.

Ordenatu izenak beherantz.

Berrezarri jatorrizko ordenatzea